CELEX: 62018CA0550
Language: sk
Date: 2020-07-16 00:00:00
Title: Vec C-550/18: Rozsudok Súdneho dvora (veľká komora) zo 16. júla 2020 – Európska komisia/Írsko (Nesplnenie povinnosti členským štátom – Článok 258 ZFEÚ – Predchádzanie využívania finančného systému na účely prania špinavých peňazí a financovania terorizmu – Smernica (EÚ) 2015/849 – Neprebratie a/alebo neoznámenie opatrení na prebratie – Článok 260 ods. 3 ZFEÚ – Návrh na uloženie povinnosti zaplatiť paušálnu pokutu)

7.9.2020   
            
            
               SK
            
            
               Úradný vestník Európskej únie
            
            
               C 297/6
            
         
      Rozsudok Súdneho dvora (veľká komora) zo 16. júla 2020 – Európska komisia/Írsko
      (Vec C-550/18) (1)
      
      (Nesplnenie povinnosti členským štátom - Článok 258 ZFEÚ - Predchádzanie využívania finančného systému na účely prania špinavých peňazí a financovania terorizmu - Smernica (EÚ) 2015/849 - Neprebratie a/alebo neoznámenie opatrení na prebratie - Článok 260 ods. 3 ZFEÚ - Návrh na uloženie povinnosti zaplatiť paušálnu pokutu)
      (2020/C 297/07)
      Jazyk konania: angličtina
      
         Účastníci konania
      
      
         Žalobkyňa: Európska komisia (v zastúpení: T. Scharf, L. Lynn a G. von Rintelen, splnomocnení zástupcovia)
      
         Žalované: Írsko (v zastúpení: G. Hodge, M. Browne a A. Joyce, splnomocnení zástupcovia, za právnej pomoci G. Gilmore, BL, a P. McGarry, SC)
      
         Vedľajší účastníci, ktorí v konaní podporujú žalovaného: Estónska republika (v zastúpení: N. Grünberg, splnomocnená zástupkyňa), Francúzska republika (v zastúpení: A.-L. Desjonquères, B. Fodda a J.-L. Carré, splnomocnení zástupcovia)
      
         Výrok rozsudku
      
      
                  1.
               
               
                  Írsko si tým, že k dátumu uplynutia lehoty stanovenej v odôvodnenom stanovisku z 8. marca 2018 neprijalo zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady (EÚ) 2015/849 z 20. mája 2015 o predchádzaní využívaniu finančného systému na účely prania špinavých peňazí alebo financovania terorizmu, ktorou sa mení nariadenie Európskeho parlamentu a Rady (EÚ) č. 648/2012 a zrušuje smernica Európskeho parlamentu a Rady 2005/60/ES a smernica Komisie 2006/70/ES, a ani tieto ustanovenia neoznámilo Komisii, nesplnilo povinnosti, ktoré mu vyplývajú z článku 67 tejto smernice.
               
            
                  2.
               
               
                  Írsko je povinné zaplatiť Európskej komisii paušálnu pokutu vo výške 2 000 000 eur.
               
            
                  3.
               
               
                  Írsko je povinné nahradiť trovy konania.
               
            
                  4.
               
               
                  Estónska republika a Francúzska republika znášajú svoje vlastné trovy konania.
               
            
         (1)  Ú. v. EÚ C 436, 3.12.2018.